|  |  |  |
| --- | --- | --- |
| Rīgā | Nr. | 2012.gada |

**.§**

**Informatīvais ziņojums**

**"Par Ministru kabineta 2011.gada 9.augusta sēdes protokollēmuma (prot. Nr.47  23.§) "Informatīvais ziņojums "Par turpmāko rīcību ar valsts akciju sabiedrības "Valsts nekustamie īpašumi" būvniecības projektiem"" 2.4.punktā dotā uzdevuma izpildes gaitu"**

**TA-980**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(...)

1. Pieņemt zināšanai iesniegto informatīvo ziņojumu.

2. Ņemot vērā finanšu ministra iesniegto informāciju par Ministru kabineta 2011.gada 9.augusta sēdes protokollēmuma (prot. Nr.47 23.§) "Informatīvais ziņojums "Par turpmāko rīcību ar valsts akciju sabiedrības "Valsts nekustamie īpašumi" būvniecības projektiem"" 2.4.apakšpunktā dotā uzdevuma izpildes gaitu, atbalstīt:

2.1. būvniecības projekta "Jaunā Rīgas teātra ēkas rekonstrukcija Lāčplēša ielā 25, Rīgā" īstenošanu un noteikt, ka:

2.1.1. Kultūras ministrija sadarbībā ar Finanšu ministriju (valsts akciju sabiedrību "Valsts nekustamie īpašumi") sagatavo un līdz 2012.gada 15.jūnijam iesniedz noteiktā kārtībā Ministru kabinetā rīkojuma projektu par Jaunā Rīgas teātra ēkas Lāčplēša ielā 25, Rīgā, telpu provizorisko nomas maksu, kas Kultūras ministrijai būs jāmaksā valsts akciju sabiedrībai "Valsts nekustamie īpašumi", pārcelšanās un aprīkojumu iegādes izdevumu iekļaušanu likumprojekta "Par valsts budžetu 2013.gadam" ilgtermiņa saistībās, norādot plānotos būvniecības pabeigšanas termiņus un nomas līgumsaistību sākuma termiņus;

2.1.2. Finanšu ministrija (valsts akciju sabiedrība "Valsts nekustamie īpašumi") pēc šī protokollēmuma 2.1.1.apakšpunktā minētā rīkojuma pieņemšanas normatīvajos aktos noteiktajā kārtībā veic Jaunā Rīgas teātra ēkas Lāčplēša ielā 25, Rīgā, rekonstrukcijas tehniskā projekta izstrādes un būvniecības darbus;

2.2. būvniecības projekta "Raiņa un Aspazijas mājas rekonstrukcija un restaurācija Baznīcas ielā 30, Rīgā" īstenošanu un noteikt, ka Kultūras ministrija:

2.2.1. sadarbībā ar Finanšu ministriju (valsts akciju sabiedrību "Valsts nekustamie īpašumi") veic nepieciešamās darbības, lai šī protokollēmuma 2.2.apakšpunktā minēto būvniecības projektu īstenotu Eiropas Ekonomikas zonas finanšu instrumenta 2009.–2014.gadam finansētās programmas "Kultūras un dabas mantojuma saglabāšana un atjaunināšana" ietvaros;

2.2.2. minētā būvniecības projekta rekonstrukcijas un restaurācijas darbus veic sadarbībā ar Finanšu ministriju (valsts akciju sabiedrību "Valsts nekustamie īpašumi").

Ministru prezidents V.Dombrovskis

Valsts kancelejas direktore E.Dreimane